# Aunat

Aunat (Aunat en francés) es una comuna lengadociana situada dins lo departament d'Aude e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : Honacum en 1313, Honatum en 1367, Honat en 1572, Honorat..., Haunat en 1594, Omiatum = Onnatum als sègles XIII-XVIII, Hounat en 1639, Aunat en 1781. La prononciacion occitana es Aunát, dins la grafia de l'abat Antòni Savartés, donc [aw'nat].
La prononciacion segon Fritz Krüger es tanben [aw'nat].
Aunat vendriá segon Dauzat del nom gallic d'òme Aunus, ambe'l sufixe -acum, latinizacion del sufixe gallés -*aco(n). Aunat èra donc, dins l'idèa de Dauzat, una anciana granda proprietat antica qu'aviá per mèstre Aunus. Lo nom gallic Aunos es atestat abondosament. Mes l'atestacion de 1313 fariá puslèu pensar a un nom en O- e se cal virar cap a Xavier Delamarre, especialista del celtic, que cita *onnācon, un compausat de onno-, « fraisse » ambe -ācon-, pr'aquò sense citar Aunat. Empacha pas : lo vilatge se seriá benlèu fondat sus l'emplaçament d'un bòsc de fraisses. L'aglutinacion de la preposicion a explicariá l'iniciala de la fòrma modèrna : a *Onac ----> *Aunac. Per la finala consonantica e lo passatge de -ac a -at, i a mai de dificultats. Se pòt benlèu supausar que coma dins l'oèst occitan (Gasconha, Agenés, Lemosin, Marcha), i aviá de gentilicis sense sufixe, donc dins lo cas present *Onac/*Aunac ------> les *onacs/*aunacs [-ats] (los abitants), e fin finala lo nom del vilatge o de la parròquia riscava de se tornar interpretar *Onat/Aunat.

## Administracion

Lista dels cònsols successius :
| Periòde | Periòde | Identitat |
| 2018 | 2026 | Christophe Piquemal |
| 2014 | 2018 | Henri Vaquer |
| 2008 | 2014 | Jean Séguéla |
| 2001 | 2008 | Lucien Faure |
| | 2001 | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Bèlcaire; es ara del canton de Haute-Vallée de l'Aude (en francés), donc de La Nauta Val d'Aude.

## Demografia

modificar « persona »  v · d · m 
Evolucion demografica Populacion comunala actuala (2013): 48, totala: 48 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 354 | 331 | 435 | 481 | 507 | 514 | 495 | 498 | 494 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 442 | 473 | 474 | 469 | 429 | 428 | 411 | 405 | 439 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 403 | 339 | 313 | 253 | 253 | 218 | 208 | 200 | 172 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 150 | 134 | 119 | 82 | 55 | 52 | 48 | 49 | 46 46 |
| 2009 | 2010 |
| 42 42 | 39 39 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 65 abitants e la densitat èra de 6,12 ab/km².

## Véser tanben

* Comunas d'Aude

## Ligams extèrnes

* Aunat sul site de l'Insee

## Nòtas e referéncias

* 1 2 http://archive.org/stream/revuededialectol03sociuoft#page/n154/mode/1up p. 147
* ↑ Abbé Sabarthès, Dictionnaire topographique du département de l'Aude, 1912, p. 15, legir en linha https://gallica.bnf.fr/ark:/12148/bpt6k110095d/f107.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 37
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, p. 67
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, p. 211
* Portal de Lengadòc